laion/Wikipedia-Exotic huggingface dataset:
לוסיל לה ורן

לוסיל לה ורן (באנגלית: Lucille La Verne;‏ 7 בנובמבר 1872 – 4 במרץ 1945) הייתה שחקנית קולנוע ותיאטרון אמריקאית. לה ורן נולדה בנאשוויל, היא התחילה לשחק כילדה בתיאטרון מקומי. כנערה המשיכה לשחק ובגיל ארבע עשרה שיחקה יוליה ברומיאו ויוליה ואת ליידי מקבת' במקבת'. יכולות המשחק שלה שכללו ביצועים של סוגי תפקידים שונים ומגוונים של אישים רבים בתחום עסקי השעשועים וב-1988 הופיע לראשונה בברודוויי, בין המחזות ששיחקה הוא "אוהל הדוד תום", היא גם הייתה ידועה בהופעותיה שכללו השחרת פנים. היא גם יצאה לסיבובי הופעות ברחבי ארצות הברית ובאירופה ומלבד המשחק בברודוויי עסקה גם בכתיבה ובבימוי. ב-1921 שיחקה בסרט הראינוע יתומות הסערה על המהפכה הצרפתית, ב-1923 שיחקה בסרט "Zaza" המבוסס על מחזה צרפתי. ב-1931 שיחקה בסרט הפשע הקיסר הקטן, ב-1935 הופיעה בסרט בין שתי ערים. היא ביצעה את הדיבוב לדמות המלכה הרעה בסרט הראשון של דיסני "שלגיה ושבעת הגמדים", ותפקיד זה היה התפקיד הקולנועי האחרון אותו ביצעה בחייה. היא נפטרה ב-4 במרץ 1945 בקלבר סיטי, בגיל 72. מדיה וקבצים בנושא לוסיל לה ורן בוויקישיתוף לוסיל לה ורן, במסד הנתונים הקולנועיים IMDb (באנגלית) לוסיל לה ורן, באתר AllMovie (באנגלית) לוסיל לה ורן, במסד הנתונים הקולנועיים KinoPoisk (ברוסית) לוסיל לה ורן, באתר "Find a Grave" (באנגלית)
שחקן מול שחקן

שחקן מול שחקן או פי-וי-פי (PVP) הוא סוג של סכסוך מרובה משתתפים בתוך משחק וידאו שמערב שני שחקנים אמיתיים שנלחמים בתוך המשחק. זאת בניגוד למשחקי שחקן מול סביבה (PvE)(אנ'), בהם שחקנים מתחרים נגד יריבים ו/או שחקנים שאותם משחק המחשב. מונחים אלה משמשים לרוב במשחקים בהם קיימות שתי הפעילויות, במיוחד MMORPGs, MUDs ומשחקי תפקידים ממוחשבים אחרים. ניתן להשתמש ב- PvP באופן נרחב לתיאור כל משחק, או היבט של משחק, בו שחקנים מתחרים זה בזה באופן ישיר או עקיף. פי-וי-פי לעיתים קרובות שנוי במחלוקת כאשר משתמשים בו במשחקי תפקידים. ברוב המקרים, ישנם הבדלים עצומים ביכולות בין שחקנים מנוסים לשחקנים טירונים ("נובים"). פי-וי-פי יכול אפילו לעודד שחקנים מנוסים לתקוף ולהרוג מייד שחקנים חסרי ניסיון. המשחקים מרובי המשתתפים הראשונים אפשרו בדרך כלל קרבות שחן מול שחקן, אולם מעטים אכן עשו זאת. משחקים אף הגבילו את היכולת של שחקנים לפגוע בשחקנים אחרים בכל מני דרכים: המשחק neverwinter יצר שטחים בטוחים כמו בנקים וערים, שבהם לא ניתן לתקוף שחקנים. באולטימה אונליין ובטיביה, המטרה הייתה לאפשר לשחקנים לרסן שחקנים אחרים שהרגו שחקן, בכך שמותר לאחרים להרוג אותם ללא עונש, או הגדרת הרג של שחקן כמזיק לאופיו של השחקן (כלומר גורם לו לירידה בתכונות). גם באיב אונליין ישנם אזורים מסוימים שבהם לא ניתן לתקוף משום שהם נשמרים על ידי דמויות חזקות שאותן משחק המחשב. DOOM היה אחד המשחקים המשפיעים ביותר שעודד PvP, ואף טבע את המונח "Deathmatch". משם גם משחקים אחרים אמצו קרבות עד המוות, ואף שכללו זאת לקבוצות גדולות שנלחמות זו בזו. Bartle, Richard (2003). Designing Virtual Worlds. New Riders. p. 407. ISBN 0-13-101816-7. Player(s) Versus Player(s) (PvP). Players are opposed by other players in a game. In a combat situation, this means PCs can fight each other. Bartle, Richard (2003). Designing Virtual Worlds. New Riders. p. 407. ISBN 0-13-101816-7. PvP and GvG both assume PvE. Sicart, Michael (2011). The Ethics of Computer Games. MIT Press. pp. 179–184. ISBN 9780262261531.
קתרין ביומונט

קתרין ביומונט (באנגלית: Kathryn Beaumont; נולדה ב-27 ביוני 1938) היא שחקנית ואשת חינוך בריטית-אמריקאית. ביומונט נולדה בלונדון, אמה הייתה רקדנית ואביה היה זמר. ב-1944 היא ביצעה את הופעתה הקולנועית הראשונה בתפקיד קטן ללא קרדיט בסרט "It Happened One Sunday", כתוצאה מכך הוצא לה חוזה מחברת ההפקות מטרו גולדווין מאייר, מה שהוביל אותה להופיע בסרט "On an Island with You" עם סיד צ'ריס. היא עברה לגור בלוס אנג'לס ולאחר המעבר בחברת וולט דיסני החלו לחפש אחר מדבבת בריטית לתפקיד אליס בסרט "עליסה בארץ הפלאות", היא נבחנה וקיבלה את התפקיד, לאחר מכן דיסני ליהקו אותה גם לתפקיד וונדי ב"פיטר פן", בנוסף לדיבוב בשני תפקידים אלה היא גם שימשה כמודל אנושי עבור המנפישים ביצירת הסרט. היא סיימה תואר בחינוך באוניברסיטת דרום קליפורניה ועבדה כמורה בבית ספר יסודי לוס אנג'לס. ב-1998 קיבלה את התואר אגדת דיסני. ב-2003 דיבבה בסרט "על כלבים וגנבים 2: הרפתקאות פאטץ' בלונדון". ב-2023 שבה לדבב את אליס כדיבוב אורח בסדרת הטלוויזיה "אליס במאפיית הפלאות", אשר עוקבת אחר נינתה של הדמות. מדיה וקבצים בנושא קתרין ביומונט בוויקישיתוף אתר האינטרנט הרשמי של קתרין ביומונט (באנגלית) קתרין ביומונט, במסד הנתונים הקולנועיים IMDb (באנגלית) קתרין ביומונט, באתר AllMovie (באנגלית) קתרין ביומונט, במסד הנתונים הקולנועיים KinoPoisk (ברוסית) קתרין ביומונט, באתר MusicBrainz (באנגלית) קתרין ביומונט, באתר Discogs (באנגלית)
תרזה (ברבי)

תרזה (באנגלית: Teresa) היא בובת אופנה מבית היוצר של מאטל, המשווקת כאחת החברות של ברבי. היא שווקה לראשונה בשנת 1988. בעקבות הביקורת על בובת הברבי שהיא משמשת כסמל מין, מאטל הוציאו סדרת חברים לברבי, ביניהם קן החבר של ברבי, כריסטי האפרו אמריקאית, פראנסי בת דודתה של ברבי, וסקיפר אחותה הקטנה של ברבי. בובה נוספת בשם מידג' חברה של ברבי, שווקה ב-1963 ושיווקה הופסק ב-1967. מעגל המכרים של ברבי הלך והתרחב והחלו להיות לה חברים מרקעי אתניים שונים ומגוונים, ביניהם נכללת תרזה המתוארת ממוצא לטיני או איטלקי. היא מתוארת כטבחית ואופה נהדרת ואחד מתחביביה הוא לאפות מאפין. היא גם אוהבת לקרוא מגזיני בידור ורכילות על ידוענים, ללכת לקניות ולחוף הים. היא הופיעה כפיה בסרט "ברבי באגם הברבורים" ולאחר מכן הופיע במספר סרטים נוספים בסדרת סרטי ברבי, ביניהם "ברבי: יחידת הריגול". כמו כן היא מופיעה בסדרות הטלוויזיה של ברבי, ביניהן "ברבי בבית החלומות" בה היא דובבה בעברית על ידי טליה ברקאי ו"ברבי דרימטופיה" בה היא דובבה בעברית על ידי מיה אלון. הבובה תרזה
רסאן היתו

רסאן היתו (בערבית: غسان هيتو, נולד ב-1963) היה ראש הממשלה הראשון של ממשלה זמנית שהוקמה על ידי הקואליציה הלאומית של האופוזיציה הסורית. נולד בדמשק למשפחה כורדית, הוא עזב מסוריה לארצות הברית בשנת 1980, הפך לאזרח אמריקאי ועבד כמנהל טכנולוגיות מידע והתגורר בטקסס עד סוף שנת 2012 ועבר לטורקיה. הוא נבחר לראשות הממשלה ב-18 במרץ 2013. היתו התפטר מתפקידו ב־8 ביולי 2013. היתו סיים את לימודיו באוניברסיטת אינדיאנה בשנת 1989 עם תארים במתמטיקה ומדעי המחשב. הוא גם קיבל תואר שני במנהל עסקים באוניברסיטת אינדיאנה בשנת 1994. היתו הוא איש עסקים לשעבר המתגורר בארצות הברית מזה עשרות שנים, לאחרונה במרפי, טקסס. לפני שהצטרף לאופוזיציה עבד עם חברת אינובר, חברת טלקומוניקציה, בין השנים 2001–2012. מדיה וקבצים בנושא רסאן היתו בוויקישיתוף
ברבי: אגדת אופנה

ברבי: אגדת אופנה (באנגלית: Barbie: A Fashion Fairytale) הוא סרט הנפשה ממוחשבת משנת 2010, שלוקח חלק בסדרת סרטי ברבי. ברבי מצטלמת לסרט הנסיכה והאפון ובמהלך הצילומים היא מטילה ספק בבחירותיו האמנותיות הביזאריות של הבמאי, כתוצאה מכך היא מפוטרת. אחרי כן היא מקבלת שיחת טלפון מקן בה הוא נפרד ממנה. על מנת לשכוח מן החוויות הלא נעימות שעברה היא נוסעת לחופשה בפריז בה היא מבקרת את דודה שלה מיליסנט, מעצבת אופנה מוערכת. בינתיים חברותיה של ברבי, תרזה וגרייס, הולכות להתעמת עם קן ואז מסתבר שקן לא אמר לברבי בטלפון שהוא רוצה להיפרד ממנה ומה שנשמע היה הקלטה שהוקלטה על ידי יריבתה של ברבי, רקל. קן מחליט לנסוע לפריז ולתקן את היחסים עם ברבי. בפריז ברבי מגלה כי מיליסנט עומדת לפשוט רגל עקב ביקורת שלילית על עבודתה, אליס העוזרת של מיליסנט לוקחת את ברבי לעליית הגג בה נמצאים יצורים קסומים היכולים לעזור. "ברבי: אגדת אופנה", במסד הנתונים הקולנועיים IMDb (באנגלית) "ברבי: אגדת אופנה", באתר נטפליקס "ברבי: אגדת אופנה", באתר Rotten Tomatoes (באנגלית) "ברבי: אגדת אופנה", באתר Hulu סרטים (באנגלית) "ברבי: אגדת אופנה", במסד הנתונים הקולנועיים KinoPoisk (ברוסית)
פטריק פלוגר

פטריק ג'ון פלוגר (באנגלית: Patrick John Flueger; נולד ב-10 בדצמבר 1983) הוא שחקן אמריקאי, המוכר מתפקידיו בתור שון פארל בסדרה "ה-4400" (2004–2007) של רשת USA; לאחר מכן התפרסם מתפקידו בתור השוטר אדם רוזק בסדרת הדרמה המשטרתית "שיקגו PD"‏ (2014–2023) של רשת NBC. פלוגר נולד בעיר רד וינג (אנ'), מינסוטה, הבכור מבין שלושה אחים. הוא למד בבית הספר התיכון רד וינג (אנ') בשנת 2002. התפקיד המשמעותי הראשון של פלוגר היה בסרט הקולנוע "יומני הנסיכה". לאחר מכן שיחק בכמה סדרות בטלוויזיה, בין היתר ב"ג'אג", "חוק וסדר: מדור מיוחד" ו"CSI: מיאמי". בשנת 2004 הוא לוהק לתפקיד ראשי בסדרה של רשת USA "ה-4400". בעודו משחק בסדרת הטלוויזיה "ה-4400", קיבל פלוגר תפקיד ראשי בסרט הקולנוע "החלום המהיר בעולם", בכיכובו של אנתוני הופקינס. בהמשך לוהק פלוגר למיני סדרה "Scoundrels", ששודרה ברשת ABC במהלך קיץ 2010. בפברואר 2010, פלוגר היה בין השחקנים שנבחנו לתפקיד קפטן אמריקה ב"סרט העלילתי משנת 2011". באוגוסט 2013 לוהק פלוגר לסדרת הספין אוף של "שיקגו PD", "שיקגו FIRE" כקצין הטירונים רוזק. הסדרה הוקרנה לראשונה ב־8 בינואר 2014. מדיה וקבצים בנושא פטריק פלוגר בוויקישיתוף פטריק פלוגר, במסד הנתונים הקולנועיים IMDb (באנגלית) פטריק פלוגר, באתר AllMovie (באנגלית) פטריק פלוגר, באתר Rotten Tomatoes (באנגלית) פטריק פלוגר, במסד הנתונים הקולנועיים KinoPoisk (ברוסית) Samantha C. Bengs, Patrick Flueger inducted into Wall of Honor, Republican Eagle (באנגלית) Goldberg, Lesley (23 באוגוסט 2013). "Sophia Bush, Patrick Flueger Join NBC's 'Chicago PD'". The Hollywood Reporter. {{cite web}}: (עזרה) Bibel, Sara (18 באוקטובר 2013). "'Ironside' & 'Welcome to the Family' Canceled by NBC; 'Community' to Premiere January 2, 'Chicago P.D.' January 8". TV by the Numbers. אורכב מ-המקור ב-21 באוקטובר 2013. נבדק ב-18 באוקטובר 2013. {{cite web}}: (עזרה)
איווקו מאסיף

איווקו מאסיף (בספרדית: Iveco Massif) הוא רכב שטח מתוצרת יצרנית רכבי השטח Santana Motor (אנ'), אשר יוצר במספר תצורות בין השנים 2011–2007 בספרד בשנת 2006 יצרנית המשאיות, האוטובוסים, הצמ"ה, המנועים, וכלי הרכב הצבאיים "איווקו" ויצרנית רכבי השטח הספרדית "סנטנה מוטור" חתמו על הסכם ארוך טווח לפיתוח מוצרים משותפים. ההפקה המשותפת הראשונה הייתה "איווקו מאסיף". "איווקו מאסיף" שווקה על ידי איווקו והתחרתה עם "לנד רובר דיפנדר" (אנ') בשוק רכבי שטח יוקרתיים 4×4. "איווקו מאסיף" בנוי כקונסטרוקציית גוף על גבי מסגרת עם שלדת סולם, ולא קונסטרוקציית מונוקוק מנוע קדמי, מנועי טורבו-דיזל 3.0 ליטר סוגי הנעה: הנעה אחורית 4x2, הנעה כפולה 4x4 בסיס גלגלים: בסיס גלגלים קצר 2,452 מ"מ, בסיס גלגלים ארוך 2,768 מ"מ (עד 7 נוסעים) דגם ה"איווקו מאסיף" מצויד גם עם רכזות גלגל חופשי, הנעילה ידנית על הצירים הקדמיים המונעים את סיבוב רכיבי הציר הקדמי, להפחתת בלאי. דיפרנציאל אחורי מוגבל החלקה אופציונלי היה זמין גם כדי לשפר את יכולת השטח על ידי צמצום הסיכוי לקבל צירים צולבים. בלמים: בלמי דיסק עגולים עם דיסקים מאווררים על הציר הקדמי ודיסקים פשוטים על הציר האחורי בלם היד הוא גם בלם דיסק מתלים פרבוליים מסביב, מערכת המתלים הפרבולית מסודרת עם קפיצים להבים כפולים על הציר הקדמי וארבעה קפיצי להבים על הציר האחורי. הדגם מצויד בבולמים הידראוליים על הציר הקדמי, בולמי גז על הציר האחורי וסורגים נגד גלגלים מלפנים ומאחור, כדי לתת פשרה של טיפול בכביש ויכולת שטח. ניתן להתייחס למערכת המתלים הפרבולית כפשרה חסכונית בין הפשטות ויכולת העומס של קפיצי עלים לנוחות טובה יותר ולמפרק הציר (ובכך יכולת שטח) של קפיצי סליל הדלת האחורית של "איווקו מאסיף" תוכננה כך שתהיה לה פתח ברוחב מטר מלא כדי לאפשר "משטח אירו" סטנדרטי שנהוג בגוש האירו להוביל בנוחות בחלק האחורי של הרכב בשנת 2007 יוצרו 6,692 יחידות "איווקו מאסיף" "איווקו מאסיף" "איווקו מאסיף" "איווקו מאסיף" "איווקו מאסיף" "איווקו מאסיף" "איווקו מאסיף" בתצורת מעונוע ("קרוואן") איווקו מדיה וקבצים בנושא איווקו מאסיף בוויקישיתוף איווקו מאסיף, סרטון באתר יוטיוב איווקו מאסיף whatvan.co.uk/test-drives איווקו מאסיף army-technology.com/projects/ivecomassif סנטה מוטור - היסטוריה קצרה web.archive.org/web/20060503221212 איווקו מאסיף auto-data.net/en/iveco-massif נהיגה ראשונה - איווקו מאסיף commercialmotor.com/news/first-drive-iveco-massif
מרקוס לארסון

סימון מרקוס לארסון (בשוודית: Simeon Marcus Larson;‏ 5 בינואר 1825 – 25 בינואר 1864) היה צייר נוף שוודי מאטווידברג, אוסטרגוטלנד. הוא הוכר כאחד מהציירים השוודים המובילים במאה ה-19. אביו של לארסון היה בעל חווה, אך לארסון לא ירש ממנו כל רכוש כשנפטר ולכן עבר לסטוקהולם כדי לקבל עבודה. שם הוא נשכר על ידי יצרן אוכפים. יצרן האוכפים ראה את כישרון הרישום של לארסון וחשב שהוא עשוי להועיל לשרטוטים בכרכרות. לפיכך, לארסון קיבל אישור להשתתף בקורסים באקדמיה השוודית המלכותית לאמנויות בלימודי ערב. בעודו באקדמיה גילה לארסון את כישרונו לציור וקיבל את ההחלטה לפתוח בקריירה המוקדשת לאמנות. הוא סיים את לימודיו בבית הספר בין השנים 1846–1848 ואז עבר להלסינגבורג כדי ללמד ציור. בעודו חי שם, הציור שלו הושפע במידה רבה מהאוקיינוס שמסביב. במהלך ביקור בקופנהגן זכה לארסון לראות את עבודתו של האמן הימי הדני וילהלם מלבי, שהעביר שיעורים ללארסון בציור ימי. הוא קיבל השכלה נוספת בז'אנר הימי במהלך קיץ 1850, כאשר שט עם במסע לים הצפוני. לאחר מכן לארסון נסע דרך נורווגיה כדי לחקור מפל מים. עוד בסטוקהולם התיידד עם הציירים פר וילהלם סדרגרן (1823–1896), מורטן מולר וקיליאן זול. בשנת 1852 נסע לארסון לדיסלדורף לשם השכלה נוספת. שם קיבל הכשרה בציור נוף מהאמן הגרמני אנדראס אכנבאך. המוניטין של לארסון התפשט במהירות והוא קיבל לעיתים קרובות הזמנות מסוחרי אמנות בערים הגרמניות הגדולות יותר. בשנת 1855 עבר לפריז, שם התגורר שלוש שנים וצייר מספר ציורים בולטים. אחד הציורים הללו היה "נוף עם מפל מים", אשר זכה בתואר מכובד ביריד העולמי בשנת 1857. לארסון חזר לשוודיה בשנת 1858 עם הון קטן והחליט להתיישב במחוז סמאלנד. הוא בנה וילה גדולה מחוץ לווימרבי, מתוך כוונה להקים שם בית ספר לאמנות עבור ציירי נוף צעירים. הצלחתו האמנותית והכלכלית התבססה על הצורך החברתי, באמצעות ציור הנוף - המיוצג על ידי נהרות הרים פראיים וחופי ים מסוכנים - יוצרים אוירת רומנטיקה לאומית כ"נוף שוודי " ייחודי. לפני שהחל את בית הספר נסע לארסון לקופנהגן להציג את ציוריו. הוא בילה את סתיו 1858 ואביב 1859 בנסיעה בין קופנהגן למחוז שוודיה הסמוך סקאניה. כשלארסון חזר לבסוף לווילה שלו, היא נשרפה באש. בשנת 1860 עזב האמן את שוודיה. לאחר ששהה זמן מה בהלסינקי ובסנט פטרסבורג, נסע לארסון ללונדון בשנת 1862 ליריד העולמי. בשלב זה, כישרונו והמוניטין שלו פחתו והוא נשאר ללא נכסים וסבל משחפת. לארסון נפטר בלונדון ב־25 בינואר 1864. בשנת 1850 נישא לאדליין רוז, בתו של סוחר ילידת 1827. השניים נפרדו בשנת 1860. מחוץ לנישואין נולד לו בן, קרל רוברט מגנוס לארסון (1861–1936), שהפך גם הוא לצייר. הבן נולד מקרולינה האמרלונד, שהייתה עוזרת במשפחת לארסון. אניה בים סוער אניה נשרפת באוקיינוס ספינה בשקיעה נוף דרמטי הרים ומפל פיורד בלילה ספינה ליד החוף מדיה וקבצים בנושא מרקוס לארסון בוויקישיתוף מרקוס לארסון, באתר Discogs (באנגלית) MARCUS LARSON: Lexikonett amanda, www.lexikonettamanda.se Herman Hofberg, Frithiof Heurlin, Viktor Millqvist, Olof Rubenson, II:21 (Svenskt biografiskt handlexikon), runeberg.org, ‏1906 (בשוודית) Marcus Larson - Uppslagsverk - NE.se, www.ne.se(הקישור אינו פעיל)
קיליאן זול

קיליאן כריסטופר זול (בשוודית: Kilian Christoffer Zoll;‏ 20 בספטמבר 1818 – 9 בנובמבר 1860) היה צייר, גרפיקאי ומאייר שוודי בסגנון אסכולת דיסלדורף. הוא יצר סצנות ז'אנריות, נופים, מזכרות ודיוקנאות. זול נולד במלמהוס, סקאניה, שוודיה. הוא היה בנם של נילס פרדריק זול וקטרינה כריסטינה קנוטסון. אביו היה סגן בצבא השוודי. בתחילה הוא למד במאלמה, אך קטע את עבודתו בקורס כדי ללמוד אמנות בסטוקהולם. בשנים 1836–1849 הוא למד באקדמיה השוודית המלכותית לאמנויות אצל פרדריק וסטין, פר קראפט וקרל יוהאן פלקראנץ, אך מצא צורך להשעות את עבודתו שם בכמה הזדמנויות כדי שיוכל לצייר ולמכור דיוקנאות כדי להרוויח כסף למחייתו. בזמן הלימודים באקדמיה, התמקד בציור היסטוריה, אך זמן קצר לאחר מכן העדיף סצנות מחיי העם. בחיפוש אחר מטרה זו, מסתיו 1845 ועד לאביב 1846 הוא נרשם לאקדמיה הדנית המלכותית לאמנויות יפות בקופנהגן, שם למד אצל כריסטופר וילהלם אקרסברג והיה בהשראת הרצאותיו של נילס לאוריטס הואין. בשנת 1842, ביקור בבוטורפ בכנסיית לינדראס ביונקופינג וצייר ציור מזבח בכנסיית לינדראס. במהלך מלחמת שלזוויג הראשונה הוא ליווה את גדוד קרונוברג לדנמרק, אך עצר בקופנהגן כאשר שוודיה החליטה לא להיכנס למלחמה. הוא צייר דיוקנאות שם במשך מספר חודשים. בין השנים 1852–1855 התגורר בדיסלדורף, שם עבד עם צייר ההיסטוריה, תיאודור הילדברנדט והצייר הנורווגי, אדולף טידמן. הוא שב לשוודיה בשנת 1855 וניסה להשיג מענק נסיעות מהאקדמיה, אך נדחה מכיוון שהיה מבוגר יותר מהתקנון. בשנת 1858 הוא התחתן עם הנרייטה גוסטבה הורן רנצ'ין, שהשתייכה למשפחת אצילים ותיקה. הוא תכנן לחזור לדיסלדורף, אך חלה ומת בזמן שנסע בהולנד. רבות מיצירותיו שהוזמנו נותרו לא גמורות בזמן מותו. הם הושלמו על ידי חברו, בנד נורדנברג (1822–1902). בת איכרים בתוך הבית ריקוד קיץ במסע מדיה וקבצים בנושא קיליאן זול בוויקישיתוף Discover painter Kilian Christoffer Zoll, rkd.nl (באנגלית) KILIAN Christoffer ZOLL: Lexikonett amanda, www.lexikonettamanda.se "Bengt Nordenberg (1822-1902)"
קומבו גארד

קומבו גארד (באנגלית: Combo guard, בתרגום מילולי: גארד משולב) הוא מונח המתאר כדורסלן אשר יכול לשחק הן כרכז (עמדה מספר 1) והן כקלע (עמדה מספר 2), אבל לא מתאים להגדרה המדויקת של אף אחת מהן, בדומה לסווינגמן (שמשלב תכונות של קלע וסמול פורוורד). גובהם של הקומבו-גארדים נע בדרך כלל בין 1.91 מ' ו-1.96 מ', בין רכז לקלע, והגובה השונה משפיע על האופן בו כל שחקן משחק. חלוצי הקומבו גארדים היו אלן אייברסון ופני הארדוויי בשנות ה-90, שהועברו מעמדת הרכז לעמדת הקלע וההפך כל הזמן, כי הם ידעו להפעיל את חבריהם לקבוצה ולהוביל כדור טוב, כמו רכזים, וגם לקלוע ולחדור טוב, כמו קלעים. אף על פי שלמאמנים קשה לשלב אותם במערך ההתקפי (כי הם לא יכולים באמת למלא מקום של רכז או קלע), קומבו גארדים נהיו חלק חשוב במשחק בעיקר בזכות הכישרון של שחקנים כמו דוויין וייד, שהוביל את מיאמי היט לאליפות ה-NBA הראשונה בתולדותיה בעונת 2005/2006 וזכה בתואר ה-MVP של סדרת הגמר. מאז גדל מקומם של הקומבו-גארדים, והפכו לשחקנים מובילים ב-NBA וביורוליג. ארצות הברית ג'רי ווסט ארצות הברית אלן אייברסון ארצות הברית פני הארדוויי ארצות הברית ג'ייסון טרי ארצות הברית דוויין וייד ארצות הברית ארל מונרו ארגנטינה מאנו ג'ינובילי ארצות הברית טייריק אוונס ארצות הברית מונטה אליס ארצות הברית ג'ף הורנסק ארצות הברית שון ליווינגסטון ספרד חואן קרלוס נבארו ארצות הברית ישראל דריק שארפ ליטא שארונאס יאסיקביצ'יוס ארצות הברית מייק ד'אנטוני סלובניה גוראן דרגיץ' ארצות הברית לו ויליאמס ארצות הברית אייברי בראדלי ארצות הברית מרכוס סמארט ארצות הברית ויקטור אולדיפו ארצות הברית זאק לאבין ארצות הברית ג'רו הולידיי ארצות הברית ג'יימס הארדן ארצות הברית דווין בוקר ארצות הברית ג'מאל קרופורד יוון ואסיליס ספאנוליס ספרד סרחיו יוי ספרד רודי פרננדס ארצות הברית סקוטי וילבקין ארצות הברית טיילר דורסי ‏
פורום טראיאנוס

פורום טראיאנוס (בלטינית: Forum Traiani) הוא אחרון הפורומים הקיסריים(אנ') שנבנו ברומא בעת העתיקה. פורום טראיאנוס הוקם במצוות הקיסר טראיאנוס בכספי הביזה מניצחונותיו של הקיסר בקרבות שהסתיימו בכיבוש דאקיה בשנת 106 לספירה. הפורום נחנך בשנת 112. לצורך הקמת יסודות המבנה המונומנטלי נחפר בור רחב ממדים בין גבעת הקווירינל וגבעת הקפיטולין (בשל היקף הבנייה הרחב הנדרש להקמת המבנה, משערים שחפירת היסודות החלה עוד בתקופת שלטונו של הקיסר דומיטיאנוס. ככל הנראה האדריכל שתכנן את הפורום היה אפולודור מדמשק. במקביל להקמת הפורום נבנו גם שוקי טראיאנוס(אנ') ופורום קיסר. הפורום נבנה סביב חצר נרחבת שמשני צדדיה מבני הפורום להם מרפסות רחבות ובקצה הפורום נבנתה הבזיליקה אולפיה. הכיכר רוצפה בשיש. מבנה הפורום נותר בשימוש אף לאחר נפילת האימפריה הרומית. קונסטנטינוס השני ביקר במקום במאה הרביעית וראה את פסלו של טראיאנוס עדיין עומד בראש הבזיליקה. החל מהמאה ה-9 נלקחו אבני השיש של החצר לשימוש משני, אולם עצם העובדה שאבנים אלה הוחלפו באבנים פשוטות יותר מעיד שהפורום היה עדיין בשימוש. מדיה וקבצים בנושא פורום טראיאנוס בוויקישיתוף
טימור שאה דוראני

טימור שאה דוראני (בפשטו/פרסית/אורדו/ערבית: تیمور شاہ درانی; 1746 – 18 במאי 1793) בנו של אחמד שאה דוראני, היה אמיר האימפריה הדוראנית השני בין השנים 1772–1793. שלטונו של טימור נודע בסדרת מערכות צבאיות, בייחוד בתת-היבשת ההודית נגד קונפדרציית הסיקים. טימור שאה דוראני העביר את בירת האימפריה הדוראנית מקנדהאר אל קאבול, המשמשת עד לימינו בתור בירת אפגניסטן. טימור שאה נולד במשהד, השושלת האפשארית, בשנת 1746 (האימפריה הייתה כבר מצעירותו בשלבי קריסה לאחר מותו של שליטה, נאדיר שאה). עוד בצעירותו, אביו, אחמד שאה דוראני, הקים בשטחי אפגניסטן ופקיסטן המודרנית את האימפריה הדוראנית וחיתן את טימור שאה עם בתו של עלאמגיר השני, הפאדישאה של האימפריה המוגולית. טימור היה מעורב עוד מעודו נער במלחמותיו של אביו בתת-היבשת ההודית ובחבל פנג'אב ופיקד על כוחות אפגנים במהלך הקרב השלישי על פניפאת בשנת 1761. הניצחון האפגני בקרב מנע את התפשטותה של השפעת האימפריה המראטהית אל עבר צפון הודו לתוך דלהי והסדיר את המשך ההשפעה המוסלמית על צפון-מערב תת-היבשת ההודית. במות אביו טימור שאה ירש את הכתר והסדיר מערך הגנתי של הצבא בשביל למנוע מאבקי ירושה אפשריים. טימור שאה נתמך בידי קיזילבאשים בחצר המלוכה והעביר את הבירה מקנדהאר לקאבול בהשפעתם. מסעות המלחמה של טימור שאה איבדו את המומנטום שלהן בעלייתו של רנג'יט סינג להנהגת הקונפדרציה הסיקית בחבל פנג'אב. שלטונו המאוחר של טימור שאה אופיין בירידת השפעתם של האפגנים על תת-היבשת ההודית ובמקביל עלייתה של חברת הודו המזרחית הבריטית מצדה השני של תת-היבשת. בממלכת פרס, עלייתו של אע'א מוחמד ח'אן קאג'אר סימלה את סיום ההגמוניה האפגנית על ח'וראסאן והותירה את האימפריה הדוראנית בתור מעצמה אזורית. במותו של טימור שאה דוראני, בנו הבכור, זמאן שאה דוראני, ירש את כתר האמיר אך שלטונו נמשך זמן מועט שכן מאבק ירושה החל בינו לבין אחיו. מאבק ירושה זה יתדרדר למלחמת אזרחים שתחליש את שלטון דוראני ותאפשר את עלייתם של בני שושלת ברקאזי בראשות דוסת מוחמד ח'אן, לשלטון באפגניסטן. היסטוריה של אפגניסטן האימפריה הדוראנית אחמד שאה דוראני מדיה וקבצים בנושא טימור שאה דוראני בוויקישיתוף טימור שאה דוראני, באתר אנציקלופדיה בריטניקה מאוזולאום טימור שאה דוראני בקאבול טימור שאה דוראני, באתר "Find a Grave" (באנגלית)
יהודה לייב קארלבורג

יהודה לייב קארלבורג (ה'תקכ"ה או ה'תקכ"ו, 1765, קארלסבורג – כ"א בשבט ה'תקצ"ה, 20 בפברואר 1835, קרפלד) היה רב גרמני בבון ובקרפלד. נולד ב-1765 לרב מרדכי ואסתר קארלבורג. למד אצל רבי מאיר ברבי בפרשבורג ואצל רבי נתן אדלר בפרנקפורט. כמו כן למד גם בישיבות בפראג (בסוף ימיו של רבי יחזקאל לנדא) ובברלין. משנת 1793 עבד כמלמד פרטי בבון. למד בבון לטינית ויוונית ועסק בפילוסופיה ובבלשנות בשפה הערבית, הכלדית והסורית. בשנת 1803 מונה לרב שני בבון, כנראה לצד רבי שמחה בונים כהנא רפפורט, רבה של העיר דאז. בבון הוא הקים גם ישיבה. בשנת 1806, כשזימן נפוליאון בונפרטה את "אספת נכבדי היהודים", חשש מתוצאותיה וערך תפילות ותעניות בשל כך. מאוחר יותר, הוזמן לסנהדרין הגדולה בפריז, אך לא היה יכול להשתתף בגלל מחלת עיניים שהייתה לו. מאוחר יותר התעוור בעין אחת. ב-9 במרץ 1809 (ה'תקס"ט) נבחר לרב הראשי של קרפלד, וכראש הקונסיסטוריה המחוזית. ב-1834 פעל נגד הרב יוסף פרידלנדר שביטל את יום טוב שני של גלויות והוציא כנגדו את הקונטרס "אגרת מלחמת חובה". כיהן כרב הראשי של קרפלד במשך 25 שנה עד פטירתו בכ"א בשבט ה'תקצ"ה (1835). CARLBURG, Löb. בתוך: מייקל ברוק ויוליוס קרליבך (עורכים), בעריכת קרסטן וילק: Biographisches Handbuch der Rabbiner. חלק 1: Die Rabbiner der Emanzipationszeit in den deutschen, böhmischen und großpolnischen Ländern 1781-1871. K·G·Saur, מינכן 2004, עמ' 219 f. נתן רפאל אויערבך, "הגאון ר' יהודה ליב קארלבורג זצ"ל", שמרי משמרת הקדש, הוצאת פלדהיים תש"ע, עמ' 735–752. קרלסבורג, רבי ליב, שלש יבבות, באתר היברובוקס (הספדים שנשא על הרב יהודה לייב שייאר) Oberrabbiner Löb Carlburg (בגרמנית) Der erste Oberrabbiner, בתוך: Westdeutsche Zeitung ‏ 26 במאי 2009 (בגרמנית) מצבתו במאגר האפיגרפי של מכון שטיינהיים Wissenschaftliche Zeitschrift für jüdische Theologie, כרך 1, עמוד 264 (בגרמנית) יהודה ליב קרלבורג (1765-1835), דף שער בספרייה הלאומית קרלבורג, יהודה ליב, אגרת מלחמת חובה, ‏אמשטרדם ה'תקצ"ג, באתר היברובוקס
Osmanthus

Osmanthus (בסינית: 木犀属, פין-יין: Mùxī shǔ) הוא סוג המכיל כ-30 מינים של צמחים בעלי פרחים במשפחת הזיתיים. מרבית המינים מצויים במזרח אסיה (סין, יפן, קוריאה, אינדוצ'ינה, הימלאיה וכו') עם כמה מינים בקווקז, קלדוניה החדשה וסומטרה. גודלם של Osmanthus נע בין שיחים לעצים קטנים, 2-12 מטרים. העלים נגדיים, ירוקי-עד ופשוטים, עם שוליים שלמים, משוננים או בעלי שיניים גסות. הפרחים מיוצרים באביב, בקיץ או בסתיו, כאשר אורך כל פרח הוא כ-1 ס"מ, לבן, עם עלי כותרת על בסיס צינורי. הפרחים גדלים במצבורים על ענפים דקים לצד העלים, ולחלק מהמינים, (כגון 桂花 - Osmanthus fragrans) ניחוח חזק ובשל כך נשתלים בגינות ציבוריות ופארקים. הפרי קטן (10–15 מ"מ), כחול כהה קשה עור לסגול ובית הגלעין מכיל זרע יחיד. מדיה וקבצים בנושא Osmanthus בוויקישיתוף Osmanthus, באתר ITIS (באנגלית) Osmanthus, באתר NCBI (באנגלית) Osmanthus, באתר Tropicos (באנגלית) Osmanthus, באתר GBIF (באנגלית) Osmanthus, באתר IPNI (באנגלית) Osmanthus, באתר אנציקלופדיה בריטניקה (באנגלית) Kew World Checklist of Selected Plant Families Flora of China, v 15 p 286, 木犀属 mu xi shu, Osmanthus Loureiro, Fl. Cochinch. 1: 28. 1790.
נוראפ

נוראפ (בהונגרית: Nóráp) הוא כפר במחוז וספרם שבמרכז הונגריה. כמו יישובים רבים באירופה גם בנוראפ מספר התושבים נמצא בירידה. כך, בשנת 1990 היה מספר התושבים 233 ובשנת 2020 רק 186 תושבים. בנוראפ חיו יהודים בתקופות זמן שונות. יהודים מהכפר נרצחו בשואה. מדיה וקבצים בנושא נוראפ בוויקישיתוף נתוני הכפר באתר הלמ"ס ההונגרי תיעוד יהודי הכפר שנרצחו בשואה מפקדי האוכלוסין של יהודי הונגריה, 1993
ניאראד

ניאראד (בהונגרית: Nyárád) הוא כפר במחוז וספרם שבמרכז הונגריה. כמו יישובים רבים באירופה גם בניאראד מספר התושבים נמצא בירידה. כך, בשנת 1990 היה מספר התושבים 974 ובשנת 2020 רק 837 תושבים. בניאראד חיו יהודים בתקופות זמן שונות. יהודים מהכפר נרצחו בשואה. מדיה וקבצים בנושא ניאראד בוויקישיתוף נתוני הכפר באתר הלמ"ס ההונגרי תיעוד יהודי הכפר שנרצחו בשואה מפקדי האוכלוסין של יהודי הונגריה, 1993
Quizizz

Quizizz היא תוכנה שמשתמשת בשיטת לימוד ולמידה בסגנון חידון, כאשר המשתמש עונה על שאלות בסדרה באופן עצמאי, ומתמודד עם משתמשים אחרים באותו חידון. Quizizz משתמש באותה טכניקה חינוכית כמו Kahoot!, אך עדיין יש בה הבדלים. Kahoot! משמש רק להערכה מכוננת בזמן אמת, בדיקות, שאלונים ודיונים בכיתה. Quizizz מפרטת שני מצבי יישום שונים. האחת היא גיבוש הערכה מכוננת בזמן אמת בכיתה, והשנייה תסודר על ידי המורה לתלמיד כמשימה מחוץ ללימודים. אתר האינטרנט הרשמי של Quizizz סרטון הדרכה ל-Quizizz ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.